OpenLLM-France/wikimedia huggingface dataset:
# Terézia Vansová

Terézia Zuzana Vansová, nascuda Medvecká (18 d'abril de 1857, Zvolenská Slatina, Eslovàquia - 10 d'octubre de 1942, Banská Bystrica, Eslovàquia), coneguda amb els pseudònims de Johanka Georgiadesová, Milka Žartovnická i Nemophila fou una escriptora i editora eslovaca durant el període del realisme. Escrigué poesia en alemany i eslovac, fundà la primera revista de dones eslovaques, Dennica, i escrigués obres de teatre i novel·les. Fou àmpliament coneguda per la seva novel·la Sirota Podhradských (L'òrfena Podhradský, 1889).

## Biografia

Va néixer a Zvolenská Slatina amb un germà bessó. Fou la setena filla de Terézia i el pastor luterà Samuel Medvecký. Després d'acabar l'escola elemental, anà al col·legi privat de K. Orfanides a Banská Bystrica i al de T. Fábryová a Rimavská Sobota, però com la majoria de les nenes de l'època, no rebé una educació superior. No obstant això, aprengué a parlar amb fluïdesa l'alemany i l'hongarès, a més de l'eslovac, la seva llengua materna.
El 1875 es casà amb el pastor luterà Ján Vansa, i es traslladaren a Lomnička, on ella començà a escriure poesia en alemany i eslovac. La seva primera obra, Moje piesne ("Les meves cançons", 1875), fou una col·lecció de poemes.

## Referències

* 1 2 Haan, Francisca de. Biographical Dictionary of Women's Movements and Feminisms in Central, Eastern, and South Eastern Europe: 19th and 20th Centuries. Central European University Press, 2006, p. 595–. ISBN 978-963-7326-39-4.
* 1 2 History of Slovak Literature. McGill-Queen's Press - MQUP, 1997, p. 109–. ISBN 978-0-7735-6598-2.
* ↑ A History of Central European Women's Writing. Palgrave Macmillan UK, 2001, p. 281–. ISBN 978-0-333-98515-1.
# Terímenes d'Esparta

Terímenes (en grec antic: Θηριμένης, llatí: Therimenes) fou un militar espartà durant la Guerra del Peloponnès.
L'any 412 aC el van enviar amb un reforç de 55 vaixells dels peloponnesis i grecs de Sicília per ajudar l'almirall Astíoc, que estava a la costa asiàtica. La seva oportuna arribada va salvar Milet, que els atenesos eren a punt d'assetjar.
Després van ajudar al sàtrapa Tisafernes en la submissió de Iasos i la captura del general Amorges. Acabada aquesta ajuda, va retornar a Milet, on va disputar amb Tisafernes sobre la quantia del pagament pels seus serveis, perquè ell no era almirall. Finalment es va arribar a un acord, i tot seguit Terímenes va lliurar la flota a Astíoc.
Va retornar amb un petit vaixell, i Tucídides deixa entendre que es va ofegar durant el retorn, el mateix any 412 aC.

## Referències

* ↑ 1.Theramenes a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1095
# Teròfit

Un teròfit és, en la classificació de les formes vitals de Raunkjaer, qualsevol planta que té durant l'època desfavorable les gemmes perdurants en l'embrió de la llavor. Per tant, és capaç de completar tot el seu cicle en l'estació favorable, de manera que en l'època desfavorable, un cop ha fructificat, mor i només en resten les llavors, les quals germinaran en tornar les condicions adequades. Inclou les plantes anuals.
Els teròfits són freqüents en climes amb un període vegetatiu curt o amb estacions molt marcades com és el cas dels climes desèrtics, semidesèrtics o climes mediterranis, amb hiverns temperats i estius eixuts, durant els que pot ser un avantatge el repòs vegetatiu absolut. També són freqüents en ambients ruderals (vores de camins, runams suburbans, etc.) que són medis poc estables, en què construir uns aparells vegetatius duradors sovint no és d'utilitat. Per contra, a l'alta muntanya hi són molt rars, ja que les poblacions de teròfits necessiten produir llavors i noves plantes cada any per perpetuar-se, i a l'alta muntanya és probable que un any especialment rigorós impedeixi la florida o la germinació d'una espècie, eliminant-la de l'indret. Són exemples de teròfits la rosella i diverses espècies comestibles cultivables com la mongetera.
Els teròfits es poden classificar en funció del seu port:
* Teròfits erectes: plantes anuals que tenen les tiges folioses ascendents, com per exemple l'heliantem maculat, la rosella o el mill de sol daurat.
* Teròfits fasciculats: plantes anuals que tenen les tiges troben agrupades en feixos com és el cas de certes poàcies o ciperàcies, com per exemple pèl de bou o la serrana fosca.
* Teròfits rossulats: plantes anuals amb totes les fulles basals, com per exemple certes espècies de Plantago o Hypecoum.
* Teròfits escandents: plantes anuals que necessiten el suport d'una altra planta o estructura (paret, pedra, mur). Són teròfits es candents la paràsita Cuscuta campestris o algunes espècies del gènere Lathyrum.
* Teròfits reptants: plantes anuals que les seves tiges es recolzen arran de terra. Alguns exemples són el tríbol, l'Euphorbia prostrata o la saladeta.

## Exemples

* heliantem maculat (teròfit erecte)
* Pèl de bou (teròfit fasciculat)
* Plantatge morro d'ovella (teròfit rossulat)
* Cuscuta campestris (teròfit escandent) damunt de Xanthium albinum
* Tríbol (teròfit reptant)

## Referències

* ↑ Aguilella i Palasí, Antoni; Puche Pinazo, Felisa. Diccionari de Botànica. València: Universitat de València, 2004, p. 389. ISBN 84-370-5915-1.
* 1 2 BOLÒS, O. dins de Font i Quer, Pius; Bolòs, Oriol de. Iniciació a la botànica. 2a. edició. Fontalba, 1979. ISBN 84-85530-08-X.
* ↑ Folch i Guillèn, Ramon. Vegetació dels Països Catalans. 1986a ed.. Barcelona: Ketres, 1980, p. 541 pàgines + mapa. ISBN 84-85256-62-X.
* ↑ «Botànica agrícola i forestal». UdL i UPC. [Consulta: 10 abril 2020].
# Terchová

Terchová és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1580.

## Persones il·lustres

* Juraj Jánošík (1688-1713): bandoler eslovac i figura èpica de la cultura eslovaca i polonesa.
# The Gift

«The Gift» té aquests significats:
* The Gift (pel·lícula de 1979), telefilm dirigit per Don Taylor, protagonitzat per Glenn Ford, Gary Frank i Julie Harris
* The Gift (pel·lícula de 1994), telefilm dirigit per Laura Dern, interpretat per Bonnie Bedelia, Peter Horton, Diane Ladd, Isabella Rossellini i Mary Steenburgen
* The Gift (pel·lícula de 2015), titulada en català El regal, thriller psicològic australiano-estatunidenc del 2015 dirigit per Joel Edgerton
* The Gift (Game of Thrones), setè episodi de la cinquena temporada de la sèrie televisiva Game of Thrones
# Tatobotys

Tatobotys és un gènere d'arnes de la família Crambidae descrita Arthur Gardiner Butler el 1881.

## Taxonomia

* Tatobotys africana (Ghesquière, 1942)
* Tatobotys albivenalis Hampson, 1897
* Tatobotys angustalis Caradja & Meyrick, 1933
* Tatobotys aurantialis Hampson, 1897
* Tatobotys biannulalis Walker, 1866
* Tatobotys depalpalis Strand, 1919
* Tatobotys janapalis (Walker, 1859)
* Tatobotys tanyscia West, 1931
* Tatobotys varanesalis (Walker, 1859)
* Tatobotys vibrata Meyrick, 1929

## Espècies antigues

* Tatobotys amoyalis Caradja, 1932
* Tatobotys picrogramma (Meyrick, 1886)

## Referències

* ↑ «GlobIZ search». Global Information System on Pyraloidea. [Consulta: 13 març 2019].
* ↑ Pitkin, Brian; Jenkins, Paul. «Tatobotys Butler, 1880» (en anglès). Butterflies and Moths of the World. Londres: Natural History Museum, 05-11-2004.
# Texaco Cup

La Texaco Cup va ser una competició futbolística on prenien part equips del Regne Unit i la República d'Irlanda que no s'havien classificat per les competicions europees. Els clubs irlandesos abandonaren la competició el 1973-74 i entre 1974 i 1975 competiren en una Texaco Cup autònoma. El nom de la competició es va deure al patrocini de l'empresa americana de petrolis Texaco, que obrí diverses estacions de servei durant aquell període.
La competició es convertí en Copa Anglo-escocesa a partir de 1975 un cop la companyia petrolera abandonà el patrocini.

## Historial

Les finals es disputaren a doble partit excepte el 1973-74. Es mostra el resultat agregat.
| Temporada | Vencedor | Finalista | Marcador |
| 1971 | Wolverhampton Wanderers F.C. | Heart of Midlothian F.C. | 3-2 |
| 1972 | Derby County F.C. | Airdrieonians F.C. | 2-1 |
| 1973 | Ipswich Town F.C. | Norwich City F.C. | 4-2 |
| 1974 | Newcastle United F.C. | Burnley F.C. | 2-1 |
| 1975 | Newcastle United F.C. | Southampton F.C. | 3-1 |

### Texaco Cup irlandesa

| Temporada | Vencedor | Finalista | Marcador |
| 1974 | Portadown F.C. | Bohemians F.C. | 5-3 |
| 1975 | Waterford United F.C. | Linfield F.C. | 1-0 |

## Vegeu també

* Copa Anglo-escocesa (1976-81)
* Football League Group Trophy (1982-83)
* Football League Trophy (1984-avui)
# The Man Who Forgot (pel·lícula de 1917)

The Man Who Forgot és una pel·lícula muda de la World Film Company dirigida per Émile Chautard i protagonitzada per Doris Kenyon i Robert Warwick. Basada en la novel·la homònima de James Hay, la pel·lícula es va estrenar el 15 de gener de 1917.

## Argument

Un home addicte a l'opi que viu a la Xina, fastiguejat de la vida que duu, decideix retornar als Estats Units només per convertir-se en un alcohòlic. En adonar-se el mal que li fa l'alcohol, l'home deixa de beure i dedica la seva vida a lluitar contra l'alcohol. Incapaç de recordar el seu passat per culpa de l'alcohol, l'home assumeix el nom de "John Smith" i comença a lluitar contra els interessos del negoci del licor dirigits pel senador Mallon. Edith, la filla de Mallon, simpatitza amb la causa de Smith i ells dos s'enamoren. Mallon, decidit a enfonsar Smith, localitza una addicta a l'opi a la Xina, que jura ser l'esposa de Smith. Smith, incapaç de recordar el seu passat, no pot negar els càrrecs i la seva campanya a favor de que el Congrés voti sobre prohibir l'alcohol sembla abocada al desastre. Aleshores, els votants de tot el país es mobilitzen pels carrers a favor del projecte de llei. Quan el projecte de llei és aprovat pel Congrés la dona confessa que no és la seva dona. La seva confessió restaura la memòria de Smith i, així, alliberat del passat, abraça Edith.

## Repartiment

* Robert Warwick (John Smith)
* Doris Kenyon (Edith Mallon)
* Gerda Holmes (Mary Leslie)
* Alex Shannon (Al Simpson)
* Ralph Delmore (senador Mallon)
* John Reinhardt (Charles Waller)
* Frederick Truesdell (congressista Mannersley)

## Referències

* ↑ «“The Man Who Forgot” latest World film». Moving Picture World, 13-01-1917, pàg. 252.
* ↑ «“The Man Who Forgot”». Moving Picture World, 20-01-1917, pàg. 355.
* ↑ «Complete record of current films». Motography XVII, 3, 20-01-1917, pàg. 156.

## Enllaços externs

* The Man Who Forgot al catàleg de l'American Film Institute
# The Man Who Knew Too Little

The Man Who Knew Too Little és una pel·lícula estatunidenca de Jon Amiel dirigida el 1997.

## Argument

Pel seu aniversari, Wallace Ritchie ret visita al seu germà James, instal·lat a Londres. Però aquest és molt ocupat a preparar un important sopar de negocis. Per desfer-se’n, una vesprada, del seu molest invitat, James l'inscriu a una sessió teatral interactiva en la qual els actors són immergits, en ple carrer, al cor de l'acció. Però un quid pro quo barreja Wallace amb verdaders agents secrets britànics i russos, encarregats d'un complot que apunta reanimar la guerra freda. Persuadit de participar en una obra molt realista, Wallace Ritchie desbarata sense voler totes les trampes i s'introdueix en una boja persecució...

## Repartiment

* Bill Murray: Wallace Ritchie
* Joanne Whalley: Lori
* Peter Gallagher: James Ritchie
* Richard Wilson: Sir Roger Daggenhurst
* Alfred Molina: Boris Blavasky
* Geraldine James: La doctora Ludmilla Krapotkin
* John Standing: Gilbert Embleton
* Anna Chancellor: Barbara Ritchie
# The Bonnie, Bonnie Banks o’Loch Lomond (pel·lícula)

The Bonnie Banks o’ Loch Lomondés una pel·lícula estatunidenca muda en blanc i negre estrenada el 3 de desembre de 1912, dirigida per Henry J. Vernot i interpretada per Barbara Tennant i Alec B. Francis.

## Repartiment

* Barbara Tennant (Clara McDonald)
* Alec B. Francis
* Will E. Sheerer
* Julia Stuart
* Guy Hedlund
* Clara Horton

## Argument

El senyor McDonald queda incapacitat per una greu malaltia i la família es veu obligada a recórrer als diners d'un petit dipòsit que tenen al banc. Un dia que marit, la seva muller Clara i el seu fill petit es troben amb un amic que els canta balades escoceses amb l'ajut d'una gaita, apareixen dos turistes americans, Mr i Mrs Sloan que recorren el país en automòbil. Aquests s'aturen a escoltar les cançons i els crida l'atenció Clara a la que veuen que podria ser una excel·lent mainadera per al seu fill. La proposta però és rebutjada, ja que ella no vol separar-se del marit i el fill.
L'endemà els McDonald s'assabenten que el banc on tenien el dipòsit ha fet fallida i que estan completament arruïnats. També reben una altra carta en la que els Sloan tornen a proposar a Clara que vagi amb ells de mainadera amb un sou de 500 dòlars mensuals. En la situació en què es troba la família, Clara no pot rebutjar l'oferta i s'ha d'acabar acomiadant de la seva família amb llàgrimes als ulls.
Un cop a la nova llar, Clara demostra ser una mainadera responsable. Un dia però, els nens de la propietat veïna posen un fonògraf al jardí i Clara reconeix en la música la vella balada escocesa “The Bonnie, Bonnie Banks o’ Loch Lomond”. Els nens deixen el fonògraf allà i Clara ho aprofita per agafar-lo i anar a una altra part del jardí per tornar a escoltar la cançó. Quan els nens tornen s'adonen del que ha passat i avisen la seva àvia, la qual truca la policia i després va a informar als Sloan que la seva mainadera és una lladre. Els Sloan i la policia arriben a la vegada al jardí on hi ha Clara asseguda i abstreta escoltant la música. Els Sloan de seguida s'adonen del que realment succeeix i la deixen tranquil·lament abstreure’s en els seus somnis.
Aquell vespre, Clara troba que han deixat en la seva cambra un fonògraf nou apunt per escoltar balades escoceses que li portaran records de la seva família allà a Escòcia.

## Referències

* ↑ «The Bonnie, Bonnie Banks o' Loch Lomond» (en anglès). IMDb, 03-12-1912. [Consulta: 22 maig 2018].
* 1 2 «The Bonnie Banks o’ Loch Lomond». Moving Picture News VI, 21, 23-11-1912, pàg. 11.

## Enllaços externs

* The Bonnie Banks o’ Loch Lomond a IMDb
# The Border Wireless

The Border Wireless és una pel·lícula muda produïda i dirigida per William S. Hart i protagonitzada pel mateix Hart i per Wanda Hawley. Basada en un relat de Howard E. Morton adaptat per C. Gardner Sullivan, es va estrenar el 8 d'octubre de 1918. És una pel·lícula perduda.

## Argument

Després de la mort dels seus pares, Steve Ransom es converteix en un fora de la llei, robant a la companyia ferroviària que es va quedar amb el ranxo dels seus pares a Wyoming. A Arizona, rescata a Elsa Miller d'un grup de bandits a prop de la frontera mexicana i s'enamora d'ella. Elsa, telegrafista, està connectada sense saber-ho a una banda d'espies alemanys que operen amb una connexió sense fils per transmetre missatges a Berlín. Quan es declara la guerra, Steve intenta allistar-se, però Herman Brandt, un espia alemany que també estima Elsa, envia una nota al camp d'entrenament on és Steve dient que és un fora de la llei. Mentre s'amaga en un canyó, Steve impedeix que els alemanys enviïn un missatge important a Berlín i destrueix tot el sistema de comunicacions. Decauen els càrrecs contra ell i, quan surt cap als front francès promet a Elsa que tornarà per casar-se amb ella.

## Repartiment

* William S. Hart (Steve Ransom)
* Wanda Hawley (Elsa Miller)
* Charles Arling (Herman Brandt)
* Erich von Ritzen (Frederick Schloss)
* Bert Sprotte (Von Helm)
* Marcia Manon (Esther Meier)

## Referències

* ↑ Brégent-Heald, Dominique. Borderland Films: American Cinema, Mexico, and Canada During the Progressive Era (en anglès). U of Nebraska Press, 2015-11. ISBN 978-0-8032-7884-4.
* ↑ Langman, Larry. A Guide to Silent Westerns (en anglès). Greenwood Publishing Group, 1992, p. 41-42. ISBN 978-0-313-27858-7.
* ↑ «Hart in “The Border Wireless”». Moving Picture World, 28-09-1918, pàg. 1902.
* ↑ «The Border Wireless» (en anglès). Performing Arts Database (Library of Congress USA), 1918. [Consulta: 28 juny 2020].

## Enllaços externs

* The Border Wireless al catàleg de l'American Film Institute
# Stewartita

La stewartita és un mineral de la classe dels minerals fosfats, i dins d'aquesta pertany a l'anomenat grup de la laueïta. Va ser descobert l'any 1912 en la mina Stewart del comtat de Sant Diego, a l'estat de Califòrnia (EUA), sent anomenada així pel nom de la mina.

## Característiques químiques

És un fosfat hidroxilat i hidratat de ferro i Manganès. El grup de la laueïta en què s'enquadra són tots fosfats i arsenats del sistema cristal·lí triclínic. És trimorf amb la laueïta i amb la pseudolaueïta.

## Formació i jaciments

És un mineral d'aparició rara, es forma com a producte de l'oxidació d'altres minerals fosfats primaris, en complexos zonats de roques pegmatites de tipus granit.
Sol trobar-se associat a altres minerals com: litiofilita, trifilita, hureaulita, strunzita, laueïta, pseudolaueïta, eosforita, rockbridgeeïta, strengita, diadochita, fosfosiderita i òxids del ferro-manganès.

## Referències

* ↑ Schaller (1912) Journal of the Washington Academy of Sciences: 2: 143-145.

## Enllaços externs

* Stewartita, mindat.org.
* Stewartita, webmineral.com.
* Manual de stewartita, Mineral Data Publishing.
# Tekovský Hrádok

Tekovský Hrádok és un poble i municipi d'Eslovàquia que es troba a la regió de Nitra, al sud-oest del país. La primera menció escrita de la vila es remunta al 1232.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 24 desembre 2021].
* ↑ webex.sk. «Obec Tekovský Hrádok | Oficiálne stránky obce | História» (en eslovac). [Consulta: 25 desembre 2021].
# Thomasomys apeco

Thomasomys apeco és una espècie de mamífer rosegador de la família dels cricètids. És endèmic del centre-nord del Perú, on viu a altituds d'entre 3.250 i 3.380 msnm. No se sap gaire cosa sobre el seu comportament. El seu hàbitat natural són els boscos montans. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Cassola, F. Thomasomys apeco. UICN 2016. Llista Vermella d'espècies amenaçades de la UICN, edició 2016, consultada el 27 abril 2017.
# Sunbilla

Sunbilla és un municipi de Navarra, pertanyent a la comarca de Malerreka dins la merindad de Pamplona.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 659 | 683 | 677 | 688 | 693 | 681 | 675 | 660 | 670 | 662 | 662 |
| 85% |||||||||||
# Thomomys clusius

Thomomys clusius és una espècie de mamífer rosegador de la família dels geòmids. És endèmic del sud de Wyoming (Estats Units). Es tracta d'una espècie excavadora que s'alimenta principalment d'arrels, tubercles i vegetació de superfície. Els seus hàbitats naturals són els sòls gravencs, blans i ben drenats situats al cim de les crestes. Es creu que no hi ha cap amenaça significativa per a la supervivència d'aquesta espècie, tot i que al seu entorn s'estan construint carreteres i infraestructures d'extracció de gas natural.

## Referències

* ↑ Linzey, A. V.; NatureServe (Clausen, M. K.; Hammerson, G.). Thomomys clusius. UICN 2008. Llista Vermella d'espècies amenaçades de la UICN, edició 2008, consultada el 27 juliol 2015.
# Thomomys umbrinus

Thomomys umbrinus és una espècie de mamífer rosegador de la família dels geòmids. Viu a Mèxic i el sud-oest dels Estats Units. Es tracta d'una espècie excavadora de dieta herbívora. Els seus hàbitats naturals van des dels herbassars i matollars desèrtics de plana fins als prats de gran altitud, passant pels boscos d'altitud intermèdia. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Linzey, A. V.; Timm, R.; Álvarez-Castañeda, S. T.; Lacher, T. Thomomys umbrinus. UICN 2008. Llista Vermella d'espècies amenaçades de la UICN, edició 2008, consultada el 27 juliol 2015.
# Thomomys idahoensis

Thomomys idahoensis és una espècie de mamífer rosegador de la família dels geòmids. És endèmic de l'oest dels Estats Units. Es tracta d'una espècie excavadora que s'alimenta principalment d'arrels, tubercles i vegetació de superfície. Els seus hàbitats naturals són els biomes d'artemísies, els herbassars de plana i els prats de muntanya subalpins. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Linzey, A. V.; NatureServe (Hammerson, G.). Thomomys idahoensis. UICN 2008. Llista Vermella d'espècies amenaçades de la UICN, edició 2008, consultada el 27 juliol 2015.
# Thomomys talpoides

Thomomys talpoides és una espècie de mamífer rosegador de la família dels geòmids. Viu al Canadà i els Estats Units. Es tracta d'una espècie excavadora. Els seus hàbitats naturals són les estepes d'artemísies, prats de muntanya, tundra, camps de conreu, herbassars i jardins suburbans. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Linzey, A. V.; NatureServe (Hammerson, G.). Thomomys talpoides. UICN 2008. Llista Vermella d'espècies amenaçades de la UICN, edició 2008, consultada el 27 juliol 2015.
# Territori lucèntic

Territori lucèntic és un dels territoris fisiogràfics del País Valencià. El seu nom prové de Lucentum (Alacant) està situat a l'extren sud del país i el seu clima és el més càlid i àrid dels Països Catalans. La seva flora és rica però la vegetació, a causa de l'escassedat de les precipitacions, no domina el paisatge.

## Referències

* Tipologia de la vegetació: anàlisi i caracterització
# Tit Quint Cincinnat Capitolí

Tit Quint Cincinnat Capitolí és el nom dels següents personatges:
* Tit Quint Cincinnat Capitolí I, tribú amb potestat consolar el 388 aC
* Tit Quint Cincinnat Capitolí II, tribú amb potestat consolar el 368 aC
# Tit Pomponi Veiantà

Tit Pomponi Veiantà (llatí: Titus Pomponius Veiantanus) va ser un militar romà del segle iii aC. Formava part de la gens Pompònia, una gens romana d'origen plebeu.
Va ser comandant de part de les tropes aliades romanes al sud d'Itàlia el 213 aC durant la Segona Guerra Púnica. Va aventurar-se a atacar el general cartaginès Hannó i va ser derrotat i fet presoner. Anteriorment havia estat un publicà o gestor dels impostos indirectes, i tenia mala reputació per haver estafat tant a l'estat com als agricultors en l'exercici del seu ofici.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 495.
# Tom Price

Thomas Edmunds "Tom" Price (8 d'octubre de 1954, Michigan) és un polític i metge nord-americà, membre del partit republicà dels Estats Units. Actualment ocupa el càrrec de Secretari de Salut i Serveis Humans dels Estats Units. Anteriorment, havia estat Congressista per Geòrgia i havia ocupat diversos càrrecs en l'administració estatal i local.
# Teóphilo Bettencourt Pereira

Teóphilo Bettencourt Pereira (11 d'abril de 1900 - 10 d'abril de 1988) fou un futbolista brasiler.

## Selecció del Brasil

Va formar part de l'equip brasiler a la Copa del Món de 1930.

## Palmarès

* Campionat carioca (2):
    Fluminense: 1917
    São Cristóvão: 1926
* Copa Río Branco (1):
    Brasil: 1931

## Referències

* ↑ «Especial - 2006 - Copa» (en portuguès). Folha Online, 09-12-2005.
* ↑ Teóphilo Bettencourt Pereira Fitxa i estadístiques a la FIFA
# Tordómar

Tordómar és un municipi de la província de Burgos a la comunitat autònoma de Castella i Lleó. Forma part de la comarca de l'Arlanza.

## Demografia

Evolució demogràfica :
| 1991 | 1996 | 2001 | 2004 |
| 407 | 425 | 399 | 351 |

## Personatges il·lustres

* Leoncio López García Arxivat 2008-06-03 a Wayback Machine. (1902-1936) fou un religiós agustí, beatificat, juntament amb uns altres 498 Víctimes de la persecució religiosa durant la Guerra Civil Espanyola, el 28 d'octubre de 2007 a Roma